Trainingshalsband - trainingsband voor u hond met afstandsbediening - Halsomtrek van 23 tot 58cm - oplaadbaar
Trainingshalsband – trainingsband voor u hond met afstandsbediening – Waterdicht – Oplaadbaar – PENONO DOG300 – Voor 1 hond Van alles en nog wat tjommeltjie | rondomtaliedraai
Van alles en nog wat tjommeltjie
Posted on May 17, 2017 by rondomtaliedraai
Vandag het ek ‘n paar dinge op die hart:
Vir baie jare wat ek Afrikaans aangebied het vir laerskool kinders, het ek probeer om die taalreël so maklik moontlik te verduidelik sodat hulle dit vir ewig sal onthou. So het mens die manlik en vroulik in lyste gegee en was dit altyd ‘n lekker eksamen vraag. Ram – ooi, bul – koei, mannetjie – wyfie Nou die dag is hierdie trotse tradisie wreed vir my omvergegooi. Njala bul met ‘n Njala ooi… Ek het gestry dat die blou wolke op my staan, maar ek is blykbaar verkeerd…. Sug… ek haat dit om verkeerd te wees.
Ek het ook al die jare gereken dat elke kind geregtig daarop is om onthou te word. Ongelukkig werk dit ook nie so nie. Ek is nou die dag genooi na ‘n twee waar daar ‘n hele paar oud-leeders van my was. Sowaar is daar toe ‘n jong vrou wat ek om die dood nie kan onthou nie. Dis sowaar of my brein leeg is. Ek het om verskoning gevra maar wonder nog vir dae waarom ek haar nie kan onthou nie…Sug… ek haat dit as ek so vergeet.
Ek verloor nie graag weddenskappe en omdat ek bietjie jonger as die meeste Landgoedinwoners is, wed ek hulle graag, want my ore is so goed en heeldag besig om te luister – bang ek mis iets. Ek wed dan maklik R20 maar hulle wil nie meer byt nie, want hulle weet hulle gaan verloor. Gister wed ek toe ‘n vriendin oor ‘n boomsoort en sowaar daar verloor ek… Sug… Ek haat dit om te verloor.
Ons nuwe eetsaal word volgende week amptelik geopen. Alles word gepoets en blink gevryf. Almal is baie dankbaar vir die weelde waarsonder ons so gesukkel het. Ek het egter nog nooit van ‘funksies’ gehou nie. Ek het doen nie ‘mense’ nie verkondig ek altyd aan almal wat wil luister. Noudat ek afgetree het, kan niemand my meer verplig laat voel om dit by te woon en daarom het ek vriendelik laat weet ek sal dit nie bywoon nie… Sug… Die aftrede is op baie vlakke ‘n wonderlike voordeel.
Genoeg getjommel. Het jy al geglimlag vandag?
aj vosse | May 21, 2017 at 8:58 am
Dankie… na die lekker lag dink ek ek moet gaan visvang! Sonder die sak op my rug!! 😉
rondomtaliedraai | May 21, 2017 at 5:34 pm
🙂 Los maar die kind ook tuis!
Kameel | May 18, 2017 at 1:45 pm
So jy hou nie van funksies nie 🙂
Ek wou daardie foto van die visserman en baba vir my seun aanstuur… ek sien hom in dit wanneer hulle baba eers daar is.
rondomtaliedraai | May 18, 2017 at 5:10 pm
So tipies man!
Kameel | May 19, 2017 at 6:11 am
Jy het darem gesê jy is mal oor mans…. of so iets 🙂
rondomtaliedraai | May 19, 2017 at 5:12 pm
melouisef | May 18, 2017 at 1:25 pm
rondomtaliedraai | May 18, 2017 at 5:08 pm
Aha dis lekker as jy inloer. Jy is skaars. Is alles ok daar aan jou kant?
scrapydo2.wordpress.com | May 18, 2017 at 8:04 am
Daardie onthou met tye is maar n ding wat net gebeur. Ek kry laaste tyd ook sulke “blanks” gelukkig kom die herkenning of onthou na n rukkie terug. Mens kan ook maar nee sê as dit is.
rondomtaliedraai | May 18, 2017 at 5:07 pm
O ja daai blanks is aan die orde van die dag en ek dink dis aansteeklik want soms sit ons almal en wonder oor dieselfde naam!
fietszwerver | May 18, 2017 at 7:19 am
leuke plaatjes , de tekst is wat onbekend voor me
hoe laat de zon onder gaat hier , zou het niet weten hihi
zo laat dus
rondomtaliedraai | May 18, 2017 at 5:05 pm
Dankie … ek stel meer belang in jou mening as feite
fietszwerver | May 18, 2017 at 5:25 pm
rondomtaliedraai | May 19, 2017 at 4:52 pm
de Wets Wild | May 18, 2017 at 2:21 am
Nee wat, Tina – jy is heeltemal geregtig daarop om “Jy” te wees, ons is lief vir jou net soos jy is!
rondomtaliedraai | May 18, 2017 at 5:04 pm
Aaaaaaaa dankie ek voel baie geliefd!
natuurfreak | May 17, 2017 at 8:59 pm
Weer leuke teksten en prenten.
perdebytjie | May 17, 2017 at 7:58 pm
Tina jy is reg dat dit bul en koei is en ram teenoor ooi.Die boksoorte wat kleiner as koedoes is,is almal ram en ooi.Dus is ‘n njala ook ‘n ram en ooi.Alle boksoorte groter as koedoes is bul en koei.Wie ookal met jou gestry het,was verkeerd.
rondomtaliedraai | May 18, 2017 at 4:55 pm
Baie dankie Dis nou net die antwoord wat ek gesoek het. Ek het sommer die nageslag bygesleep en redeneer dat die njala oor se tweeling dus ‘n bulletjie en ooitjie sou moet wees. …
perdebytjie | May 23, 2017 at 2:59 pm
Ja ek het in al my handboeke gaan kyk en ook die naweek weer met kenners gepraat.Almal is dit eens dat selfs in Engels,dit eers ‘n bull and cow is,vanaf koedoes en groter boksoorte.
rondomtaliedraai | May 23, 2017 at 6:01 pm
Hehehehe … ek het vir my vriendin vertel sy redeneer soos ‘n meisie want sy ruk elke keer ‘n man uit wat hulle mening gee maar nie een kan verklaar waarom die ooitjie dan ‘n bullammetjie kry … sug… niemand is so hardhorend soos die wat nie wil hoor nie Ek weier om die wedgeld te betaal want ons is nie verkeerd nie. 🙂
perdebytjie | May 23, 2017 at 6:55 pm
Ag jinne Tina,jy voer ‘n verlore stryd.As jy nou ‘n soogdierhandboek daar gehad het,kon jy hulle wys.😬😜
rondomtaliedraai | May 24, 2017 at 4:07 pm
Nee wat ek weet wat ek weet en jy ken mos jagters… net hulle is altyd reg en hulle doen nie regtig moeite om na ander te luister nie nie
perdebytjie | May 24, 2017 at 4:17 pm
Sonder om te veralgemeen,Tina…ek het al agtergekom dat jagters bitter min van die natuur weet.Al wat hulle sien is waar hulle kan korrel om dood te skiet.
rondomtaliedraai | May 24, 2017 at 4:20 pm
Ek stem … hehehehe… en die meeste is taalkundig geremd! Ooooo ek gaan dalk noumoeilikheid kry maar ek geen jagter tel onder my vriende nie.
perdebytjie | May 24, 2017 at 5:30 pm
Ons kan maar….ek voel niks vir jagters nie!
rondomtaliedraai | May 25, 2017 at 3:45 pm
‘n Vriendin so na my hart!
koppieop | May 17, 2017 at 6:57 pm
Een keer in de twee maanden moet ik naar de dokter voor een routinaire controle die vanwege een lange reistijd én wachttijd – bijna nooit minder dan vier uren duurt. Dat doet het humeur geen goed. Zodoende was op jouw vraag:
—Genoeg getjommel. Het jy al geglimlag vandag?—
mijn eerste antwoord: nee. nog niet.
Maar direct daarna zag ik de foto’s bij deze posting, en nu heb ik de schade ruimschoots ingehaald, waarvoor mijn dank!
rondomtaliedraai | May 18, 2017 at 4:58 pm
Jammer om te hoor Is daar nie ‘n plek/dr nader nie?
Gelukkig het jy darem opgekikker
koppieop | May 18, 2017 at 5:29 pm
Ja hoor, dat kan inderdaad. Maar dichter bij huis heeft mijn bescheiden ziekenfonds geen capaciteit meer. Maar omdat de kosten privé veel hoger zijn, accepteer ik de nadelen. Overigens zijn de wachturen niet geheel verloren tijd, ze zijn ideaal voor lezen en ook bijvoorbeeld cryptogrammen. Soms breek ik mijn hoofd over een omschrijving die al een week of langer openstaat, en ineens: je ziet het! A gratifying epiphany!.
rondomtaliedraai | May 19, 2017 at 4:57 pm
HesterLeyNel | May 17, 2017 at 4:00 pm
Hahaha, dit klink soos my biografie wat jy geskryf het – ek haat dit om verkeerd te wees, te vergeet, te verloor of ‘n glimlag aan te plak tussen ‘n bondel mense. Ek skaterlag liewer saam met jou.
rondomtaliedraai | May 17, 2017 at 5:32 pm
Ek sê nou al makliker “nee “sonder om ‘n rede te gee… kan dit amper nie glo nie.
HesterLeyNel | May 17, 2017 at 6:21 pm
Ons geslag was te goed opgevoed; nou moet ons leer om ons man te staan in ‘n veranderde wêreld.
rondomtaliedraai | May 18, 2017 at 4:52 pm
Ja ek sit my voet dwars. Almal vra en vertel hoe lekker dit gaan wees. Ek hou my doof… ek MOET niks nie!
HesterLeyNel | May 18, 2017 at 5:01 pm
rondomtaliedraai | May 18, 2017 at 5:22 pm
Dis ook goed as hulle my mis! Dit maak hulle besef ek is onmisbaar!
Abrie Joubert | May 17, 2017 at 3:18 pm
Die pa met kind – ek het al soortgelyke goed gedoen behalwe dat ek met kind teen berge uit is…
rondomtaliedraai | May 17, 2017 at 5:30 pm
My hart sal gaan staan…
Abrie Joubert | May 17, 2017 at 5:33 pm
Dalk blog ek nog daaroor…
rondomtaliedraai | May 18, 2017 at 4:49 pm
travel460 | May 17, 2017 at 11:31 am
Die laaste prent, dit word my nuwe “screen saver” op die rekenaar. Die glyplank kan ñ hele storie tot gevolg hê. Iemand moet dit net neerskryf. Nee, nie ek nie. Die “battles” een; ek kry nooit die memos nie!
rondomtaliedraai | May 17, 2017 at 5:27 pm
Die glyplank is darem erg grillerig.
Spokie sny spoor | May 17, 2017 at 10:45 am
Aitog – dit klink so bekend. Ek weet daar is verwarring tussen wanneer ‘n dier ‘n ooi of koei is. Vernaam by bokke, weet self nie waarom hul dit so gedoen het nie.
Ek is mal oor die kind wat saam die pa visvang, kan jy dink hoe die kind dit gaan geniet!
rondomtaliedraai | May 17, 2017 at 5:24 pm
Dit klink vir my tog te aardi8g dat die Bul die ooi gedek het?
Rob Alberts | May 17, 2017 at 10:39 am
Dank voor de humor in jouw blog.
rondomtaliedraai | May 17, 2017 at 5:23 pm
seegogga | May 17, 2017 at 10:11 am
Oepsie! ! Ouderdom! Voordele en nadele!
Gebeur met ons almal
seegogga | May 17, 2017 at 10:10 am
ai die uderdom! Voorsele en nadele!
rondomtaliedraai | May 17, 2017 at 5:22 pm